જિલ્લામાં એમના પ્રમુખપદના સમય દરમ્યાન પડેલા બે કારમા દુષ્કાળોમાં પીડાતી પ્રજાને ગામડે ગામડે ફરીને સહાનુભૂતિ આપવામાં અને રોજીરોટીના એમના પ્રશ્નોમાં એમણે લીધેલો અથાક પરિશ્રમ પ્રજાનાં પ્રેરકબળો બન્યાં અને એના કારણે જનતા બેઠી થઈ શકી એમ કહેવું અસ્થાને નથી.બનાસનદીના સામા કાંઠાના વિસ્તારની પીવાના પાણીની ભીષણ મુશ્કેલીઓ નિવારવા અને બોર બનાવવા માટે પણ દાનો લાવી પ્રજાને શક્ય તેટલું પાણી પૂરું પાડવાનો યશ તેમને ફાળે જાય છે.બાળપણથી માતાપિતાની શીળી છાયાથી વંચિત રહેલા. એમના માટે પૂરતું શિક્ષણ લેવાનું શક્ય બન્યું ન હોવા છંતા શિક્ષણના પ્રશ્નોમાં એમનો રસ અને સૂઝ અવર્ણનીય રહ્યા હતાં અને પ્રાથમિકથી માંડીને ઉચ્ચતર શિક્ષણ સુધી આ જિલ્લામાં એમનું પ્રદાન અમૂલ્ય રહ્યું છે.